Εκπαιδευτικό Πρόγραμμα:

«**International Business for Lawyers (ΙΒfL)** »

**14 Μαίου - 24 Ιουνίου 2021**

**80 ώρες**

Η ΝΟΜΙΚΗ ΒΙΒΛΙΟΘΗΚΗ ανακοινώνει την συνεργασία της με την ΝOMIKH ΣΧΟΛΗ του Καθολικού Πανεπιστημίου της Lille (**Université Catholique de Lille)** με την διοργάνωση του Πρώτου Εκπαιδευτικού Προγράμματος με τίτλο: «**International Business for Lawyers (IBfL)**»

Οι εισηγητές του προγράμματος είναι άρτια καταρτισμένοι και με μεγάλη εμπειρία ακαδημαϊκοί και επαγγελματίες του χώρου της Νομικής Επιστήμης και των Οικονομικών Επιστημών που συνιστούν μια εξαιρετική ομάδα εκπαιδευτών με παραστάσεις από την λειτουργία των επιχειρήσεων σε διεθνές περιβάλλον.

H διάρκεια του προγράμματος είναι 80 ώρες κι οδηγεί στην λήψη πανεπιστημιακού πιστοποιητικού (university certificate).

**Ο τρόπος παρακολούθησης περιλαμβάνει συνεδρίες δια ζώσης και εξ αποστάσεως (live streaming).**

Το καινοτόμο αυτό εκπαιδευτικό πρόγραμμα προέκυψε από την σύμπραξη της Νομικής Σχολής του Καθολικού Πανεπιστημίου της Lille, που αποτελεί το μεγαλύτερο ιδιωτικό πανεπιστήμιο της Γαλλίας και του Κέντρου Δια Βίου Μάθησης της Νομικής Βιβλιοθήκης που αποτελεί τον μεγαλύτερο πάροχο επαγγελματικής εκπαίδευσης στον χώρο των νομικών και οικονομικών επιστημών στην Ελλάδα, ενώ έχει την υποστήριξη και την συνεργασία του EDHEC Augmented Law Institute (<https://www.edhec.edu/en>), της Σχολής Διοίκησης Επιχειρήσεων και Οικονομικών Σπουδών του ιδίου Πανεπιστημίου και της ICC Hellas.

Σκοπός του είναι να παρέχει στο συμμετέχοντα την απαιτούμενη εκπαίδευση και κατάρτιση σχετικά με τον τρόπο λειτουργίας των επιχειρήσεων, λαμβάνοντας υπόψιν τις οικονομικές και τεχνολογικές εξελίξεις σε ένα διεθνές περιβάλλον και κατά τούτο προσφέρει την απαραίτητη γνώση για την αντιμετώπιση από έναν νομικό σύμβουλο των καθημερινών πρακτικών ζητημάτων των επιχειρήσεων ώστε να καθίσταται πραγματικός αρωγός στην λήψη ορθών επιχειρηματικών αποφάσεων.

Oι συμμετέχοντες θα παρακολουθήσουν μαθήματα Business Economics, Marketing, Corporate Finance for Lawyers, Financial Management, Corporate Governance, Digital Transformation, HR Management, Leadership, Business Ethics, Competition, Compliance, Merger & Acquisitions, Law Tech, Big Data & AI, Blockchain, ADR.

Το πρόγραμμα απευθύνεται σε δικηγόρους, νομικούς συμβούλους φορέων και επιχειρήσεων όλων των κλάδων της οικονομίας, στελέχη και επικεφαλής δικηγορικών εταιρειών.

Για περισσότερες πληροφορίες, επισκεφθείτε την επίσημη σελίδα του προγράμματος [εδώ](https://www.nb.org/international-business-for-lawyers-ibfl.html) ή στείλτε email στο edu@nb.org ή καλέστε στο 2103678920.

****